Intel XV secolo ła Repùblica de Venesia e'l Dugà Estense i se faséa la guera par torse el Połéxine, e na volta i uni e na volta qûełi altri i gà comandà sora 'sta tera. Intel 1482, co che ghe xe stà la guera del sal, i se gà batajà propi da vanti de ła Fosa de Polxeła; i gà vinto i venesiani e ła xe stà na vìnsita asè inportanta par la guera, cusì che intel 1484 Polxeła ła xe pasà de sota deła Serenìsima insiem co tuta ła tera de Rovigo, che a qûei tenpi łà no ła jera tuto el Połéxine. Polxeła ła xe deventà cusì un sentro asè inportanto parché el Po el faxéa da confin con el dugà Estense solo che tra Polxeła e la Guarda Vèneta; ła Fosa ła jera cusì ła soła maniera deła Serenisima de ndar intel gran fiume par łe só tere.